Kníhkupectvá s kurátorským výberom kníh stoja v prvej línii spoločenských zmien.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Minulý týždeň nám prišlo neuveriteľne veľa veľmi zaujímavých noviniek. Bola to prvá tohtoročná kníhkupecká žatva. Spojilo sa viacero okolností, zámerne aj náhodou. Prvou bola udalosť nazvaná Veľký knižný týždeň. No a potom prišlo, niekoľko zaujímavý kníh z českých vydavateľstiev a možno aj počasie. Ale postupne. (Na obrázku je náš psík v našom eshope a 1. 5. budeme mať zatvorené.)
## U nás v kníhkupectve
Veľký knižný týždeň bol skvelý nápad vydavateľstva Literárna bašta inšpirovaný veľkým knižným štvrtkom, ktorý už roky funguje v Česku. V plusmínus jednom týždni vyšlo viacero kníh z viacerých malých vydavateľstiev, tak prečo to nespojiť a nehovoriť o knihách spoločne. Uvedenie veľkého knižného týždňa prebehlo minulý štvrtok u nás v kníhkupectve za účasti vydavateliek, vydavateľov a odbornej verejnosti, teda ľudí ktorí o knihách píšu a natáčajú. Bola to veľká sláva. Ukázalo sa koľko radosti dokážu nové knihy a rozprávanie o nich spôsobiť. Všetkých desať kníh nájdete tu, alebo na našom pulte. Príďte. Stojí to za to.
Skôr než napíšeme o nových knihách z českých vydavateľstiev musíme spomenúť, že sme sa cez víkend zúčastnili kníhkupeckej konferencie Rise vo Verone, kde je jedna z najstarších stále nepretržite fungujúcich knižníc na svete. Stretli sme sa tam z desiatkami ľudí z malých kníhkupectiev z celej Európy ale nie len. Bolo zaujímavé hovoriť o problémoch a radostiach, ktoré nás spájajú. Z viacerých rozhovorov vyplynulo, že kníhkupectvá s kurátorským výberom kníh stoja v prvej línii spoločenských zmien. Príbehy kníhkupectiev z Bulharska, Švédska, Walesu, Francúzka, Rumunska, Švédska, ale aj z USA a Guatemaly boli neuveriteľné, niekedy dokonca mrazivé. Čakajú nás ťažké časy, je dobre že o sebe vieme a je dobré, že sme v kontakte.
No a teraz už tie české knihy z pultu. Nejdelší z cest Oksany Zabuško, Zhroucení Édouarda Louisa, Systémy něhy Mareka Šindelku, Pohlednice Anny Berest, Krev Kruh Černá Radka Wollmanna ale aj Naslouchání na okraji, Města a městečka, či Vývar.
V našom vydavateľstve vyjde tento týždeň kniha Michaely Rosovej Sprievodca K. Ide o ľudského a čitateľského sprievodcu Kukučínovým životom a tvorbou zároveň. Michaela Rosová sa vydala po jeho stopách, objavovala hĺbku jeho ciest. Nie je to klasická monografia a ani biografický román, ale intímny sprievodca, ktorý čitateľa zavedie do sveta jedného z najvýznamnejších slovenských spisovateľov cez oči a skúsenosti súčasnej autorky. „Stretáme ľudí, aj dávno mŕtvych na stránkach kníh, niekto nás chvíľu sprevádza a niečo nám odovzdáva. Neviem, či som ho niekedy vnímala iba ako klasika povinnej literatúry. Každé čítanie je pre mňa rozhovorom, len niektoré ma zasiahnu väčšmi než iné,“ hovorí autorka.
Cyklokultúra je kniha, z ktorej sa dozviete o kultúrnych centrách a okrem toho ich podporíte. Stojí 20€ a z tejto sumy pôjde 15€ na podporu kultúrnych centier. Je to náš príspevok ku podpore prežitia kultúrnej diverzity. Knihu nájdete vo všetkých Artforach, alebo tu.
A toto je dôležité, hoci sa to nedeje u nás v kníhkupectve. Cez víkend bude v Košiciach festival detských kníh Punktík. Vystúpenia, autogramiády, tvorivé dielne, divadlá, koncert, trh vydavateľstiev detských kníh a aj tombola. Ak ste neďaleko tak tam určite choďte, ak ste ďalej, napríklad v Bratislave, tak tam choďte tiež. My tam pôjdeme. Lenže, je tu taký problém. Okrem toho, že je Punktík je aj fesival literárneho prekladu Tranz v Banskej Bystrici. S kvelé podujatie, na ktorom panuje nálada ako na rodinnej oslave a je skutočnou oslavou prekladu, prekladateliek a prekladateľov. Ak by ste mali cestu, zastavte sa, alebo si spravte výlet, my budeme aj tam. Asi viete aké je to vzácne a snáď aj odvážne, že sa festivaly v takejto odvahe dejú. Tak ich podporte svojou prítomnosťou.
No a na záver výber z článkov na našej stránke medziknihami.sk. Krehká a jemná je životná spoveď Patti Smith. Večer Magnesia litera prebehol hladko aj obratko. Rozprávka z ríše zvierat pre dospelých. Román Dom splnených prianí od Alexandry Pavelkovej opäť potvrdzuje, že fantastika dokáže prispieť k hlbšiemu porozumeniu. Kde sú hranice dokonalosti a samoty.
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.